Какво да променим за да станe този форум по-добър?
Автор Тема: Какво да променим за да станe този форум по-добър? (Прочетена 5761 пъти)
« Отговор #15 -: Oct 19, 2006, 10:44 »
Цитат (Lord_Bad @ Окт. 17 2006,16:01)
... отлива на някои хора е съвсем естествен - след като безброй пъти нещо се предъвче, на някой му писва да го обяснява отново и решава да види дали тия на които го е обяснявал няма могат за запълнят оставената от него ниша...
Според мен начина да се избегне това е да се пише по-усърдно в уикито. Когато някой зададе вече задаван въпрос просто можем да му дадем линк към статията на ЛС и да се изтрива темата. Аз тледам да пиша когато мога, но нито имам достатъчно време, нито достатъчно знания за да пиша редовно. Мисля, че ако всеки се хване да напише по една статия отговаряща на често задаван въпрос от типа "Драйвери за ATI" или пък "Как да слушам mp3 под SUSE?" нещата с повтарящите се въпроси ще се пооправят.
За момента следвам следния принцип - пиша информация за някоя дистрибуция и в раздел Съвети пиша това, което смятам, че ще е нужно на човек, който започва с дадената дистрибуция.
Смятате ли, че това е начина ?
« Отговор #16 -: Oct 19, 2006, 13:46 »
Цитат (gotha @ Окт. 19 2006,11:44)
Защо не. Нека всеки си намери някакъв начин, който му е удобен и ДА ПИШЕ. Пишете защото "никога и никъде никой хакер не трябва да решава проблем, който вече някой друг е решил" (цитирано по памет). Сигурен съм, че всички Вие експериментирате най-различни неща - пишете в wiki-то. Нека да описваме там "добрите практики". Нямате мотивация? Предпочитате играта на думи в другия раздел? А после clubs.dir.bg били ...
« Отговор #17 -: Oct 22, 2006, 00:35 »
Разрових се малко из форума и открих, че подобни теми отдавна са дискутирани тук и някои от тях не е зле да си ги поприпомним:
http://www.linux-bg.org/cgi-bin....;t=2038
http://www.linux-bg.org/cgi-bin....;t=4001
http://www.linux-bg.org/cgi-bin....;t=6181
http://www.linux-bg.org/cgi-bin....=SF;f=7
http://www.linux-bg.org/cgi-bin....t=16113
http://www.linux-bg.org/cgi-bin....;t=3473
Предлагам гласуване с мнения за предпочитани системи за форуми.
Аз лично (с мотивацията изказана по-горе) съм за phpBB.
« Отговор #18 -: Oct 22, 2006, 00:59 »
Като споменахте въпроса за HOWTO-тата и статиите бих искал да питам как стоят нещата с преводите. Аз, например, не съм много навътре в нещата (във всеки случай не мисля, че мога да се нарека разбирач), но например съм видял някъде статия или HOWTO, която ми е харесала и съм я намерил за полезна. Коректно ли е да я преведа и да я постна в wiki-то, като посоча от къде съм я видял или трябва сам да съставям статиите или HOWTO-тата, които поствам?
« Отговор #19 -: Oct 24, 2006, 00:39 »
Цитат (aaaaaa @ Окт. 22 2006,01:59)
Всеки документ идва с лиценз. Ако позволява да бъде разпространяван, няма причина да не го направиш като спазиш изискванията на лиценза (например да окажеш оригиналния документ с линк или друга препратка)...
« Отговор #20 -: Oct 25, 2006, 15:40 »
В един технически форум при регистрацията ми беше зададен контролен въпрос - нещо от сорта на "С коя SQL команда се добавя нов запис в базата данни?" и искаше отговор с една дума.
Идеята ми се видя добра за филтър към някои секции '>
« Отговор #21 -: Mar 15, 2008, 12:44 »
Мисля, че ще е добре да се ограничи броя на теми, които един потребител може да публикува за 24 часа или да се въведе изпитателен период за новите потребители и ограничението да важи само за тях.
Последните събития показаха необходимостта от тази мярка.
Нямам нищо против срещу никой от потребителите, но някои хора се подават прекалено много на емоциите си.
« Отговор #22 -: Mar 15, 2008, 22:16 »
Нормално е за близо 10г., от както е сайта да има 2-3 "изолирани" инциденти, за които решение с бан по име или ip e подходящо.
« Отговор #23 -: Mar 16, 2008, 01:49 »
Предлагам разделяне по дистрибуции, без разделяне на начинаещи и напреднали. Това е Линукс и може да се настройва за всичко. Ако се вгледате по-внимателно, ще видите, че въпросите винаги са свързани с някоя дистрибуция. Да има стики за всяка дистрибуция - така основните настройки ще са подръка на начинаещите, ще се избегнат еднообразните въпроси и първоначалното объркване. И най-важното според мен това са ВИДЕОУРОЦИТЕ. Трудно се обяснява, лесно се показва. Това ще привлече много начинаещи и ще стимулира много хора да постват. Аз изпитвам големи трудности да обяснявам и да пиша - досадна и трудоемка работа. За експерименти и различни настройки ползвам виртуални машини, а там лесно се записва видео. Може да се помисли за дс-хъб или торент тракер за споделяне на видеоуроците. Всеки урок с надпис на сайта - така също ще се популяризира сайта.
« Отговор #24 -: Mar 16, 2008, 09:26 »
Чудесна идея за разделението на форума според дистрибуциите. Въпреки, че всички дистрибуции имат много общи неща имат и много специфични неща.
Може и да се направи разделение според пакетната система DEB, RPM, TGZ, SRC и т.н.
Относно ВИДЕО уроците това е върха на айзберга. '>
Видео клиповете могат да се качат на сайтове като http://youtube.com/ и всеки да има лесен достъп до тях.
« Отговор #25 -: Mar 16, 2008, 12:40 »
Подкрепям dedmin и mystical.
« Отговор #26 -: Mar 16, 2008, 17:06 »
Тоя форум не го поддържа в кода си та няма сигурно да се въведе, но система от рейтинги, както и наказания от типа рийд-онли за ден, пет, 10, 20 и тн за нарушаване на правилата, ще въведат перфектен ред.
« Отговор #27 -: Mar 16, 2008, 17:18 »
За повишаване на нивото на сайта са необходими няколко неща:
1) Секция новини да се попълва често.
Мисля че няма да е проблем да се превеждат част от новините на някои чужди сайтове и да се дава връзка към оригиналните статии. Така най-бързо може да се реши този проблем. Но..
2) Да има по-сериозна модерация, както във форума, така и в секцията за новини. Една от причините хората да не пишат новини и за отлива на "сериозните потребители" от форума е, че не им се занимава с глупавите и провокативни коментари на някои участници.
Тук се подвизават откровени тролове, чиято единствена работа е да торпилират всяка удобна тема с провокативни и обидни коментари и така да я превърнат в един безкраен, мазен и неприятен флейм. Сигурно е много забавно, но не върши работа на хората имащи нужда от помощ.
Така и така ще се прави "реформа", трябва да се прецени какви са целите на сайта и към кои потребители е насочен. Например, ако сайта има за цел популяризирането на Линукс и свободния софтуер и е насочен към сериозни начинаещи и напреднали потребители ще трябва друг размер сито. Под "сериозен начинаещ" потребител разбирам такъв, който си задава коректно въпроса (най-често от втория път) и който очаква конкретен отговор, решаващ проблема му, а не излияния от типа "що не търси в гугъл, бе" и подобни морални напътствия. Сериозен напреднал потребител е този, който отговаря изчерпателно и аргументирано, който проявява търпение към начинаещите, а не им трие сол на главата.
От друга страна, ако целите са конкуренция на clubs.dir.bg, трябва да се напише с големи букви на един голям банер и да се сложи на първа страница. В такъв случай, гласувам за раздел "Азис или Анелия?" в секция "За начинаещи".
Разбира се, винаги може да се остави една секция-гръмоотвод, както сега съществува "Живота, вселената..." и в нея да се позволява по-свободен език. В този ред на мисли...
3) Има нужда от по-конкретни и по-ясни правила кой, какво може и какво не може да прави и в коя секция.
Повече полезна информация,
и по-ясни правила!
Чисто технически, очевидно има нужда от нов софтуер за форума. Затова предлагам следното:
1) Първо да се проведе дискусия за избор на софтуерно решение за форума (в отделна тема). Аргументирана, разбира се. "Мен ми харесва това, защото така и така". Мен пък не ми харесва това, защото другото и третото.
2) Гласуване (не чрез анкета) за новия софтуер на форума. Щом се отсеят няколко варианта, хората които са по- в час с материала да изпратят "вота" си на един от админите, след което те взимат решение.
3) Да се проведе друга дискусия за тематична организацията на новия форум (пак в отделна тема).
4) Гласуване. Този път може и с анкета, даже е препоръчително.
5) Дискусия за поправка на "конституцията". Кои правила да се добавят, кои и как да се редактират, и кои да се махнат. По този въпрос гледам Малоун е дал отправна точка.
6) Гласуване за правилата, пак с анкета.
Според мен, ако се мине последователно този план в рамките на 2 до 4 месеца този сайт няма да прилича на себе си, в добрия смисъл.
« Отговор #28 -: Mar 16, 2008, 20:28 »
Цитат (mystical @ Март 15 2008,12:44)
Не е ли по-добре да мотивираме потребителите да пишат повече, вместо да ги демотивираме?!?
Цитат (VladSun @ Окт. 25 2006,15:40)
Това е страхотна идея за филтър!! '> Харесва ми.
« Отговор #29 -: Mar 16, 2008, 20:41 »
Аз ползвам сайта по следния начин. Почти всеки ден чета новините и гледам последните теми от главния сайт. Прочитам темите, които ми изглеждат читави. Отговарям, ако мога. Абонирам се, ако ми е интересно. Преглеждам си старите абонаменти, за да видя, дали има новости.
Сега бих искал да споделя няколко чисто технически аспекта, които ме спират от активно участие във форума.
- Мога да видя последните активни теми, само на главния сайт на Linux-bg. Освен това там се виждат само 7 или 8 теми. За мен е полезно да виждам всички нови теми, а не само от определена секция.
- Когато се абонирам да следя дадена тема, бих искал да се абонирам за винаги '>, а не само за един месец. Не мога да се надбягвам със времето и постоянно да се преабонирам за темите си. Накрая престанах да ги следя. Сега следя само активни теми. Ъпдейтнати теми, в които съм участвал, но времето за обонамент им е изтекло, нямат шанс да ги прочета, ако случайно не ги засега на първа страница на главния сайт.
- Когато съм абониран за дадена тема, няма начин да разбера, дали има новости по нея, освен, ако не я прочета пак. Би било добре да има някаква отметка от сорта "Има 5 нечети мнения по темата".
- Когато се абонирам за тема, получавам невъобразимо количество мейли(за всяко ново мнение), от което нямам нужда — отиват моментално в кошчето. Тези мейли обикновено имат едно и също съдържание — "Еди-си-кой даде мнението си" — и не вършат работа по гореописания проблем с новостите по дадена тема. (Такива мейли биха имали смисъл, ако ги получавах веднъж месечно, а не постоянно).
Като избирате нов форум, гледайте да има възможност да мога да видя по избор "Най-активните теми", "Последно активни теми", "Най-четени теми" и т.н. — много ще е полезно.